Na nedavno obnovljenoj ulici Nikole Šubića Zrinskog u Zadru već se gomilaju problemi. Danas je potpuno nov asfalt raskopan bagerima zbog radova na elektroinstalacijama, a na dionici od 100 metara nogostupa zabranjeno je kretanje pješacima.

Ne bi to bila neka vijest da obnavljanje te ulice i rezultat već nisu bili temom medijskih napisa kao i kritika, ruganja i zafrkancije po portalima i društvenim mrežama.

CROPIX

Opća sprdnja s novim prometnim rješenjima dovela su do inicijative za preimenovanje ulice u Ulicu “A je to”.

CROPIX

Naime, u tih nekoliko stotina metara Ulice Nikole Šubića Zrinskog između bolnice i poliklinike, od Ravnica do Kolovara, postojeći veliki rotor je srušen i zamijenjen kompliciranim semaforiziranim raskrižjem, dok je u tristotinjak metara prometnice izrasla šuma semafora.

CROPIX

Pritom su izostale najavljene biciklističke staze, nogostupi su svedeni na nekoliko centimetara širine i uz to su svako malo dodatno zakrčeni rasvjetnim stupovima i semaforima, dok je raspored pješačkih prijelaza potpuno nelogičan i nepraktičan.

CROPIX

I eto, sad se uspostavilo da se prije asfaltiranja zaboravilo posvetiti se podzemnim električnim vodovima, a pješacima koji su očekivali proširenje nogostupa, znakom je zabranjeno kretanje. Što li je iduće...